**מאזיין אל-איבל**, הידוע גם **כפסטיבל המלך עבד אל-עזיז**, הוא תחרות יופי לגמלים שהעלו שבט הקטאני שבערב הסעודית. הוא מתקיים בגוווייה מדי שנה. בשנת 2007 השתתפו 250 בעלי גמלים, שהציגו בסך הכל יותר מ-1,500 גמלים. המשתתפים מגיעים מכל מדינות המפרץ למעט עומאן, ומכל מחוז בערב הסעודית, למעט אזור ההר הדרום-מערבי, שבו אין מגדלי גמלים. התחרות נוצרה כמחווה של כבוד לתפקידם של הגמלים בהיסטוריה הבדואית, וכן למטרת שימור זני גמלים גזעיים.

ארבעה זני גמלים משתתפים במופע: המג'הים, שהוא שחור; המגאטיר, שהוא לבן; השי'ל, שצבעו חום כהה; והגופרית, שצבעו בז' וכתפיו שחורות. הגמלים נדרשים לבדיקות בריאות מקיפות וקפדניות, ורופאים וטרינריים נוכחים באירוע. האירוע נתמך על ידי המלך ועל ידי סולטן, נסיך הכתר. 

פרסים מוענקים לגמלים היפים ביותר בארבע קטגוריות, בהתאם למספר הגמלים שהביא הבעלים: קבוצות של 100, 50, 10, וגמלים בודדים. יופיו של הגמל מבוסס על הקריטריונים הבאים: גודל ראשו, האם שפתיו מכסות את שיניו, אורך צווארו, רמת העיגול של הדבשת שלו; האם הוא בעל עיניים גדולות וריסים ארוכים; האף צריך להיות ארוך ולצנוח למטה, האוזניים צריכות להיות זקופות לאחור, הדבשת צריכה להיות גבוהה, וממוקמת מעט לאחור. הגמל היפה ביותר נקרא "בייראק" (Bayraq), ומחירו יכול להגיע ל־3 מיליון דולר אמריקאי. ככלל, הגמלים הזוכים עשויים להימכר במחירים העולים על מיליון ריאל. בשנת 2007, סך כל הפרסים שהוענקו לזוכים כללו 10 מיליון ריאל וכן 72 רכבי ספורט. חלק מהפסטיבל מוקדש לסחר בגמלים, שבו מיליוני דולרים מחליפים ידיים מדי יום.

**ביקורת נגד התחרות** הושמעה מפי חברי בתי ספר מוסלמיים מחמירים, אשר הגדירו את המופעים כמרושעים, והצהירו כי המשתתפים צריכים לשאוף לגאולת האל. בנוסף, חלק ממגדלי הגמלים מסרבים להשתתף בתחרות, בטענה כי היא הפכה לממוסחרת מדי לאחר שהחלו להיכנס אליה אנשי עסקים עשירים, שאין להם עניין אמיתי בשימור הגזעים, והם מתעניינים אך ורק בתהילה.

במהלך הפסטיבל מתקיימים גם ריקודים, סעודות ומסיבות, כמו גם מופעי גמלים לבני נוער.

תחרות דומה המתקיימת באבו דאבי היא פסטיבל אל-דאפרה, המעניק גם פרסים למיטב הנאקות החולבות, ומארח גם מרוצי גמלים. פסטיבל זה מתמקד בגמלים מקומיים המכונים אסייל, וכן בגמלים כהי עור המכונים מג'הים. הפסטיבל כולל גם ציד באמצעות בזים, מרוצי סוסי סלוקי וסוסים ערבים, ותחרויות אריזת תמרים.

אירוע פסילה של גמלים שקיבלו טיפול בוטוקס
----------------------------------------

בשנת 2021, פסלו הרשויות בסעודיה למעלה מ-40 גמלים שהתחרו בתחרות היופי, לאחר שהתגלה כי הם קיבלו טיפולי בוטוקס וטיפולים מלאכותיים אחרים כדי לשפר את סיכוייהם לזכות.

זריקות בוטוקס, מתיחות פנים וטיפולים קוסמטיים אחרים שנועדו לייפות את הגמלים אסורים בתוקף על ידי המארגנים. השופטים בתחרות הגבירו את הפיקוח על גמלים במטרה לאתר ולפסול גמלים שעברו טיפול קוסמטי, והם משתמשים לשם כך בטכנולוגיה מיוחדת ומתקדמת כדי לאתר הונאות. כך אותרו עשרות בעלי גמלים שמתחו את השפתיים והאף של גמליהם, השתמשו בהורמונים כדי להגדיל את מסת השרירים שלהם, והזריקו בוטוקס בראשיהם ובשפתיהם כדי שיהיו גדולים יותר.

הערות שוליים
------------

1. ↑  Saudi Arabia's "Miss Camel" contestants accused of fame seeking, The Observers, ‏18 בפברואר 2010
2. 1 2  Hammond, Andrew (27 באפריל 2007). "Saudi tribe holds camel beauty pageant". Reuters. נבדק ב-15 באוגוסט 2013. `{{cite web}}`:  (עזרה)
3. ↑  Andrew Hammond, Saudi tribe holds camel beauty pageant, Reuters, ‏27 בראפריל 2007
4. ↑  אתר למנויים בלבד  Damien McElroy, ‏Saudi breeders search for new 'Miss Camel', The Telegraph, 17 March 2008
5. ↑  Al-Oraifij, Abdullah. "Mesh'al: Camel contest continues". Saudi Gazette. אורכב מ-המקור ב-15 באוגוסט 2013. נבדק ב-15 באוגוסט 2013. `{{cite web}}`:  (עזרה)
6. ↑  אתר למנויים בלבד  Damien McElroy, ‏Saudi breeders search for new 'Miss Camel', The Telegraph, 17 March 2008
7. ↑  "Saudi tribe holds camel beauty pageant". *ABC News*. 27 אפר' 2007. נבדק ב-16 במאי 2015. `{{cite news}}`:  (עזרה)
8. ↑  "Saudi Arabia's "Miss Camel" contestants accused of fame seeking". *France24*. 18 בפברואר 2010. נבדק ב-16 במאי 2015. `{{cite news}}`:  (עזרה)
9. ↑  *Miss Camel Beauty Contest* (Video). VICE Travel. 14 מרץ 2014. `{{cite AV media}}`:  (עזרה)
10. ↑  "Abu Dhabi to host 'Miss Camel' beauty pageant". *Haaretz*. 16 דצמ' 2009. נבדק ב-16 במאי 2015. `{{cite news}}`:  (עזרה)
11. ↑  "UAE's Al Dhafra festival to attract camel enthusiasts". *The National*. 17 בדצמבר 2014. נבדק ב-16 במאי 2015. `{{cite news}}`:  (עזרה)
12. ↑  אי-פי, עשרות גמלים נפסלו מתחרות יופי בסעודיה - כי הזריקו להם בוטוקס, באתר הארץ, ‏9 בדצמבר 2021